กลยุทธ์ลงทุนวันนี้ โบรกฯ แนะสอยกลุ่ม Big Cap พร้อมชู 7 ธีมหุ้นเด่น
บล.โนมูระ พัฒนสิน ระบุว่า คาดดัชนีวันนี้ “Sideway Up” แ …
21 ธ.ค. 2560

บล.โนมูระ พัฒนสิน ระบุว่า คาดดัชนีวันนี้ “Sideway Up” แนวต้าน 1,744/1,751จุด แนวรับ 1,729/1,724จุด สภาผู้แทนราษฎรสหรัฐฯและวุฒิสภามีมติเห็นชอบต่อร่างกฎหมายปฏิรูปภาษีขั้นสุดท้าย โดยจะถูกส่งต่อไปยังประธานาธิบดีโดนัลด์ ทรัมป์เพื่อลงนามให้มีผลบังคับใช้เป็นกฎหมายในวันที่ 3 ม.ค.61 ซึ่งร่างกฎหมายดังกล่าวถือเป็นการปฏิรูปภาษีครั้งใหญ่ที่สุดของสหรัฐนับตั้งแต่ปี 2529 หนุนให้เกิดความคาดหวังเชิงบวกที่แผนปฏิรูปภาษีจะสามารถกระตุ้นเศรษฐกิจสหรัฐฯอย่างมีนัยสำคัญ เพิ่ม Sentiment บวกต่อสินทรัพย์เสี่ยงโลก
ส่วนการประชุมกนง.วานนี้ มีมติคงอัตราดอกเบี้ยตามที่ Nomura และ Consensus คาด ขณะที่ปรับเพิ่มคาดการณ์ GDP ปี 60 ขึ้นสู่ 3.9% จาก 3.8% และคาด GDP ปี 60 ขยายตัวกว่า 3.9% ตอบรับภาคการท่องเที่ยวและการส่งออกเติบโตแข็งแกร่ง
โดยสอดคล้องกับมุมมองของรองนายกฯสมคิด จาตุศรีพิทักษ์ ที่คาดตัวเลขส่งออกปี 60 จะเติบโตเกิน 10% หลังตัวเลขส่งออกเดือนพ.ย.ขยายตัวกว่า 13.36% คาดกระตุ้นเศรษฐกิจไทยเติบโตได้ดีต่อเนื่อง ผสานจีนเพิ่มความเข้มข้นในการแบนการท่องเที่ยวไปยังเกาหลีใต้ เพิ่มโอกาสที่นักท่องเที่ยวจะเดินทางมาไทยมากขึ้น เพิ่มแรงเก็งกำไรในกลุ่มท่องเที่ยวได้ ส่วนปัจจัยอื่นๆ ที่น่าติดตาม คือการประชุม BOJ โดย Nomura คาดไม่มีการออกมาตรการเพิ่มเติม
Asset allocation : ถือหุ้น 75% และเงินสด 7.5% ทองคำ 12.5% ตลาดบอนด์ 5%
Daily Strategy : กลยุทธ์กลุ่ม Big Cap เน้น PTTEP, KBANK, MINT, STEC ผสาน 7 Theme เด่น
1.Portfolio Top Picks DEC 60 : KBANK, MINT, STEC, FN, MM, PSTC
2.Top picks 61 : CK STEC HMPRO TOA KBANK AOT MONO FN PTTEP IRPC
3.Tourism play : จีนเพิ่มความเข้มข้นแบนการท่องเที่ยวไปเกาหลีใต้ + การเพิ่มจุดขอคืนภาษี (Tax refund) และลุ้นมาตรการภาษีท่องเที่ยวเมืองรอง (+MINT ERW) และ consumer +ROBINS FN MM PM JUBILE
4.Div play : เข้าสู่ช่วงใกล้จ่ายปันผลครึ่งปีหลังปี 60 ประกาศก.พ. เน้น SNC (คาด 0.45 บาท/yield 3.2%), PM (คาด 0.45 บาท/Yield 3.7%), NYT (จ่ายครั้งเดียว คาด 0.29 บาท/Yield 4.9%), TK (จ่ายครั้งเดียว คาด 0.5 บาท/ Yeild 3.1%)
5.Election &amp; Investment spending : เน้น BBL, KBANK, TMB, STEC, CK
6.Consumer Play : แนะนำ MM (TP6.5), FN(TP8.5) , KAMART, JUBILE, PM ส่วน Big Cap. ROBINS, CPALL, HMPRO แนะนำถือลงทุน
7.ตลาดประกาศหุ้นเข้า SET50/100 หุ้นเข้า SET50 : BCP, BEAUTY, CENTEL, TPIPP, SAWAD &amp; WHA/หุ้นหลุด SET50 : BLA, DELTA, GLOW, RATCH, SCCC &amp; TPIPL หุ้นเข้า SET100 : ESSO, GGC, HANA, JMART, JWD, MC, ORI, PSL, SGP, STA, TPIPP, UV &amp; WHAUP หุ้นหลุด SET100 : BLA, DELTA, GLOW, LHBANK, MALEE, PLANB, PTL, RATCH, S, SCCC, STPI, THANI &amp; VGI กลยุทธ์เน้น หุ้นพื้นฐานดีเข้า SET50/100 เพื่อเก็งกำไรแนะนำ SAWAD, WHA/SGP, UV